CELEX: 32004D0637
Language: mt
Date: 2004-09-08 00:00:00
Title: Id-Deċiżjoni tal-Kummissjoni tat- 8 ta' Settembru 2004 li tapprova t-tieni fażi tal-pjan ta' azzjoni teknika 2004 għat-titjib ta' l-istatistiċi agrikoli (innotifikata fid-dokument bin-numru C(2004) 3374)

12.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               118
            
         ID-DEĊIŻJONI TAL-KUMMISSJONI
   tat-8 ta' Settembru 2004
   li tapprova t-tieni fażi tal-pjan ta' azzjoni teknika 2004 għat-titjib ta' l-istatistiċi agrikoli
   (innotifikata fid-dokument bin-numru C(2004) 3374)
   (2004/637/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni 96/411/KE tal-Kunsill tal-25 ta' Ġunju 1996 relattiva għat-titjib ta' l-istatistiċi agrikoli komunitarji (1) u b'mod speċjali l-paragrafu 1 ta' l-Artikolu 4 tagħha u l-paragrafu 2 ta' l-Artikolu 6 tagħha,
   Billi :
   
               (1)
            
            
               B'mod konformi mad-Deċiżjoni 96/411/KE, il-Kummissjoni kull sena tistabbilixxi pjan ta' azzjoni teknika għall-istatistiċi agrikoli.
            
         
               (2)
            
            
               Hu neċessarju li tittejjeb l-informazzjoni fuq il-karatteristiċi fiżiċi ta' l-agrikoltura ewropea, u li jitwaqqfu sistemi ta' informazzjoni fuq l-istruttura ta' l-irziezet fil-pajjiżi mseħbin għall-implimentazzjoni tas-sistemi politiċi komunitarji relattivi.
            
         
               (3)
            
            
               B'mod konformi mad-Deċiżjoni 96/411/KE, il-Komunità tipparteċipa finanzjarjament fl-ispejjeż magħmula minn kull Stat Membru għall-addattar tas-sistemi nazzjonali jew għax-xogħlijiet preparatorji marbutin ma' bżonnijiet ġodda jew li qed jiżdiedu li għandhom jitwettqu fil-qafas ta' pjan ta' azzjoni teknika.
            
         
               (4)
            
            
               Jaqbel li jiġu kkonsolidati ċerti azzjonijiet mibdija fil-pjanijiet ta' azzjoni preċedenti u li jitkompla l-isforz mibdi.
            
         
               (5)
            
            
               Minħabba t-tkabbir li se jseħħ matul is-sena 2004 hemm bżonn li l-implimentazzjoni tal-pjan ta' azzjoni għall-2004 issir f'żewġ fażijiet. L-ewwel fażi ta' dan il-pjan ta' azzjoni ġiet approvata bid-Deċiżjoni 2004/366/KE tal-Kummissjoni tat-13 ta' April 2004 (2). Jaqbel li issa tiġi adottata t-tieni fażi tal-pjan ta' azzjoni msemmi.
            
         
               (6)
            
            
               Il-miżuri previsti f'din id-Deċiżjoni jaqblu ma' l-opinjoni tal-Kumitat Permanenti ta' l-Istatistika Agrikola,
            
         ADOTTAT DIN ID-DEĊIŻJONI
   Artikolu 1
   It-tieni fażi tal-pjan ta' azzjoni teknika 2004 għat-titjib ta' l-istatistiċi agrikoli (TAPAS 2004 - fażi 2), li tidher fl-Anness, hi approvata.
   Artikolu 2
   Din id-Deċiżjoni hi indirizzata lill-Istati Membri.
   
      Magħmula Brussell fit-8 ta' Settembru 2004.
      
         
            Mill-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 162, ta' l-1.7.1996, p. 14. Deċiżjoni modifikata l-aħħar bid-Deċiżjoni 1919/2002/KE (ĠU L 293 tad-29.10.2002, p. 5).
   
      (2)  ĠU L 114 tal-21.4.2004, p. 32.
   
      ANNESS
      It-tieni fażi tal-pjan ta' azzjoni teknika 2004 għat-titjib ta' l-istatistiċi agrikoli (TAPAS 2004 — fażi 2)
      L-azzjonijiet maħsuba bit-tieni fażi tal-pjan ta' azzjoni teknika għat-titjib ta' l-istatistiċi agrikoli (TAPAS) fl-2004 għandhom l-għan li jiżviluppaw jew itejbu l-istatistiċi fl-oqsma li ġejjin :
      
                  (a)
               
               
                  il-karatteristiċi fiżiċi ta' l-agrikoltura ewropea,
               
            
                  (b)
               
               
                  l-istatistiċi fuq l-istruttura ta' l-irziezet.
               
            Il-Kummissjoni se tipparteċipa finanzjarjament fil-proġetti żviluppati fil-qafas ta' dawn l-azzjonijiet. Din il-kontribuzzjoni minn kull Stat Membru m'hijiex se taqbeż l-ammonti indikati fit-tabelli A u B.
      L-azzjonijiet preżentati mill-Istati Membri jikkonċernaw :
      1)   Il-karatteristiċi fiżiċi ta' l-agrikoltura ewropea
      
      Din l-azzjoni hi parti mill-prolungament ta' l-azzjonijiet diġà mwettqa fis-snin preċedenti u hi maħsuba biex ittejjeb l-informazzjoni statistika fir-rigward ta' wċuħ, produzzjoni u użu tal-prodotti agrikoli, b'mod speċjali l-frott u l-ħaxix; il-bhejjem u l-produzzjoni u l-użu tal-prodotti tal-bhejjem, b'mod partikolari l-produzzjoni tal-ħalib.
      2)   L-istatistiċi fuq l-istruttura ta' l-irziezet
      
      L-istatistiċi fuq l-istruttura ta' l-irziezet huma ta' importanza kbira għall-kontinwità tal-potenzjal tal-produzzjoni agrikola. Fl-2003, jiġifieri qabel l-adeżjoni, l-10 pajjiżi mseħbin għamlu stħarriġ fuq l-istruttura ta' l-irziezet, imma ma kinux obbligati li jittrasmettu l-fatti individwali lill-Eurostat. It-tieni fażi tal-pjan ta' azzjoni TAPAS 2004 għandha tippermettilhom li jippreparaw din it-trasmissjoni u li jikkonsolidaw l-istatistiċi dwar l-istruttura. Din għandha wkoll tippermetti xogħlijiet metodoloġiċi u l-implimentazzjoni tat-tipoloġija komunitarja ta' l-irziezet.
      TABELLA A
      
         Pjan ta' azzjoni teknika 2004, fażi 2
      
      
         UE 15
      
      Parteċipazzjoni finanzjarja massima tal-Komunità fl-ispejjeż magħmula
      
                  (f'eluf ta' ewro)
               
            
                  PAJJIŻI
               
               
                  BE
               
               
                  DK
               
               
                  DE
               
               
                  EL
               
               
                  ES
               
               
                  FR
               
               
                  IE
               
               
                  IT
               
               
                  LU
               
               
                  NL
               
               
                  AT
               
               
                  PT
               
               
                  FI
               
               
                  SE
               
               
                  UK
               
               
                  TOTAL
               
            
                  Karatteristiċi fiżiċi
               
               
                   
               
               
                  12
               
               
                  20
               
               
                   
               
               
                   
               
               
                   
               
               
                   
               
               
                  111
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                  143
               
            
                  TOTAL
               
               
                   
               
               
                  12
               
               
                  20
               
               
                   
               
               
                   
               
               
                   
               
               
                   
               
               
                  111
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                  143
               
            
         
      TABELLA B
      
         Pjan ta' azzjoni teknika 2004, fażi 2
      
      
         Pajjiżi li aderixxew ma' l-Unjoni Ewropea fl-1 ta' Mejju 2004
      
      Parteċipazzjoni finanzjarja massima tal-Komunità fl-ispejjeż magħmula
      
                  
                     (f'eluf ta' ewro)
                  
               
            
                  PAJJIŻI
               
               
                  CZ
               
               
                  EE
               
               
                  CY
               
               
                  LV
               
               
                  LT
               
               
                  HU
               
               
                  MT
               
               
                  PL
               
               
                  SI
               
               
                  SK
               
               
                  TOTAL
               
            
                  Karatteristiċi fiżiċi
               
               
                  40
               
               
                  29,7 
               
               
                   
               
               
                  21,096 
               
               
                  14
               
               
                  30,5 
               
               
                  28,6 
               
               
                   
               
               
                  11,25 
               
               
                  38
               
               
                  213,146 
               
            
                  Statistiċi fuq l-istruttura ta' l-irziezet
               
               
                   
               
               
                  13,95 
               
               
                   
               
               
                   
               
               
                   
               
               
                   
               
               
                   
               
               
                  54
               
               
                  9,9 
               
               
                  36
               
               
                  113,850 
               
            
                  TOTAL
               
               
                  40
               
               
                  43,65 
               
               
                   
               
               
                  21,096 
               
               
                  14
               
               
                  30,5 
               
               
                  28,6 
               
               
                  54
               
               
                  21,15 
               
               
                  74
               
               
                  326,996